open-index/open-wikipedia-markdown huggingface dataset:
Psykiatrisk sykehus

Et **psykiatrisk sykehus** er et sykehus som spesialiserer seg på psykiske lidelser.Mentalsjukhus i *Nationalencyklopedin*s nätupplaga Gjennom tidene har lignende institusjoner vært kalt mentalsykehus, dårekiste, dollhus, sinnssykeasyl, galehus og lignende.

Psykiatriske sykehus har ofte vekket en del kontrovers for diverse behandlingsmetoder.

## Psykiatriske sykehus i Norge
:*Se også* Liste over norske sykehus og Regionalt helseforetak.

En del av de tidligere psykiatriinstitusjonene er pr. 2010 enten omgjort til distriktspsykiatriske enheter eller lagt ned. Erstatterne er da gjerne enheter under et universitetssykehus.

Helsetjenestene i Norge er i dag integrert i større enheter som er organisert i regioner. De psykiatriske sykehusene utgjør avdelinger i organisasjonen.

* Dikemark sykehus
* Blakstad sykehus – avdeling av Sykehuset Asker og Bærum HF, et helseforetak under Helse Sør-Øst.
* Eg sykehus - nå psykiatrisk avdeling under Sørlandet sykehus Kristiansand, del av et helseforetak under Helse Sør-Øst, + flere flere DPSer
* Gaustad sykehus – eies idag av Oslo kommune og er en del av Aker universitetssykehus.
* Nordlandssykehuset Rønvik (psykiatrisk), tidligere Nordland Psykiatriske sykehus.
* Sykehuset Innlandet avdeling Reinsvoll (Prestsæter).
* Sykehuset Innlandet avdeling Sanderud.
* Reitgjerdet sykehus
* Modum bad
* Åsgård sykehus
* Lier sykehus
* Dale sykehus (nedlagt) virksomheten overtatt av Rogaland sykehus + flere DPSer
* Valen sjukehus
* Oslo Hospital
* Sandviken sykehus pr. 2010 fortsatt med avd: Psykiatrisk klinikk ved Haukeland universitetssykehus.
* Mentalsykehuset i Bergen
* Rosenbergs asyl
* Solli DPS – tidligere Solli Nervesanatorium.

## Se også
* Behandling av sinnslidelser gjennom tidene

## Referanser
Il Caesar

**Il Caesar** var en norsk elektronisk klubbmusikk-duo.

Il Caesar ble startet av Thomas Steen Brandi og Frank Granås i 1998 og debuterte med singelen «La Musica Electronica» i april 1999. Duoen ble utvidet etter et års tid med Camilla Fearnley, og i 2000 sluttet Frank Granås i bandet. Bandets siste utgivelse var singelen «La Melodia» i 2013.

Singelen «Silencio» lå fem uker på VG-lista i 2000, med åttendeplass som høyeste notering. «Calma» lå syv uker på listen i 2001 og nådde en tolvteplass.

## Diskografi
* 1999 *La Musica Electronica* (12")
* 1999 *Silencio* (CD, Maxi)
* 2000 *La Melodia* (CD, Maxi)
* 2001 *Calma* (CD, Maxi)
* 2001 *[[La Musica Electronica]]* (CD)
* 2003 *The Stalker*
* 2013 *La Melodia*

## Referanser


## Eksterne lenker
*
William

**William** er en engelsk variant av det germanske mannsnavnet Wilhelm som er dannet av navnedelene *wil* som betyr «vilje» eller «ønske» og *helm* som betyr «hjelm». Den moderne norske skrivemåten er Vilhelm, mens på norrønt ble navnet skrevet *Vilhjálmr*. Navnet Vilhelm, som etterhvert fikk skrivemåten William på dagens engelsk, ble populært i England etter normannernes erobring av landet på 1000-tallet.

Navnet forkortes ofte *Willy*, *Will*, *Billy* eller *Bill* i engelsktalende land. *Liam* er en vanlig irsk kortform.

## Utbredelse
*William* har vært et svært vanlig navn i England siden 1200-tallet, i flere perioder det aller vanligste.

*William* har i mange år vært et populært navn i USA.

Det har vært svært populært som døpenavn i Sverige på 2000-tallet og har hatt en sterkt økende popularitet som navn på guttebarn i Norge fra ca. 1990.

Navnet *William* har vært vanlig i Norge fra 1990-årene og hadde en popularitetstopp med 1,6 % i 2016. Navnet er dermed vanlig blant generasjon Alfa i Norge.

|}

## Navnedag
*William* har navnedag i flere land, oftest 6. april. Den norske navnedagen er .

## Kjente personer med navnet
Personene i listen er ordnet kronologisk etter fødselsår.

* William Shakespeare (1564–1616), engelsk forfatter og dramatiker
* William Blake (1757–1827), engelsk poet
* William Hut (1973–), norsk artist. Egentlig navn: Willy Marhaug
* Will.i.am (1975–), amerikansk rapper, egentlig William James Adams Jr
* William, hertug av Cambridge (1982–), britisk prins
* William Wallace (1270–1305), Skottlands regent 1297-1298.
* William Nygaard d.y. (1943–), norsk forlagssjef
* William «Bill» Jefferson Clinton (1946–), tidligere president i USA

## Referanser


## Eksterne lenker
*
Hobby (kortfilm)

**Hobby** (2007) er en kortfilm laget av fire elever ved Rosenvilde videregående skole i Bærum. Filmen vant to Amanduspriser (beste fiksjon og publikumsprisen).

## Handling
Filmen er en refleksjon over samfunnet og om hvordan styre sitt eget liv. Hovedpersonen forteller om hvordan han tok avstand fra livet som simpel konsument, og om den eneste følgesvennen sin, sjokoladen Hobby, som i likhet med han selv er et tegn på noe uforandret som går en usikker skjebne i vente.

## Medvirkende personer
* Joakim Halvorsen (hovedperson)
* Stian Halvorsen (regi, foto og redigering)
* Erik Matias L'Abbé-Lund (produsent)
* Audun Fjeldheim (foto og redigering)
* Peder Bratterud (foto og redigering

## Referanser


## Eksterne lenker
* Se filmen
Databasehåndteringssystem

**Databasehåndteringssystem**  eller **DBMS** (engelsk: *database management system*) er programvare utviklet for å håndtere datamaskinbaserte databaser. I ABM-sammenheng er en DBMS en programvare for håndtering av lagring, søking og oppdatering av postene i en database. Databasehandterare er driver fortløpende kontroll over at databasen er oppdatert, fullstendig og pålitelig. De er oftest serverbaserte og muliggjør det såkalte klient/serverkonseptet. Eksempler på databasehåndteringssystemer er DB2, Oracle Database, Microsoft SQL Server, Microsoft Access, PostgreSQL, MySQL, 4th Dimension og FileMaker.

## Beskrivelse
Et databaseskjema er en modellbeskrivelse av informasjonsinnholdet for en gitt database. Den vanligste formen for databaseskjema i dagens databasesystemer er versjon relasjonsmodellen, men med en rekke forenklinger og brudd på dens fundamentale prinsipper.

Et databaseskjema består som regel av en beskrivelse av hvilke entiteter databasen representerer, der entitetenes egenskaper er beskrevet ved hjelp av attributter.

Databasemotoren sørger for funksjonalitet for lagring, tilgang til og modifikasjon av data i databasen, samt støtte for transaksjonskontroll, kontroll av rettigheter og oppsyn med dataintegritet.

Databasespråket tillater definisjon og manipulasjon av databasen. De mest brukte databasespråkene i dag er varianter av SQL-DDL (SQL Data Definition Language) og SQL-DML (SQL Data Manipulation Language). Førstnevnte tillater opprettelse og vedlikehold av databaseskjema, mens sistnevnte tillater registrering, vedlikehold og sletting av databasens innhold.

## Eksterne lenker
*
Donnchad Midi mac Domnaill

**Donnchad Midi mac Domnaill** (født 733, død 6. februar 797) var konge av Mide fra om lag 766 og blir regnet som  overkonge av Irland fra Niall Frossachs abdikasjon i 770 til sin død i 797. Han tilhørte klanen Clann Cholmáin av det sørlige Ui Neill dynastiet, og var sønn av Domnall Midi.

Donnchads sønn Conchobar mac Donnchada ble senere konge av  Mide og også regnet som overkonge av Irland. En annen sønn, Máel Ruanaid, var konge av Mide og far til Máel Sechnaill mac Maíl Ruanaid. Donnchads datter Eithne var gift med *Bran Ardchenn mac Muiredaig*, konge av Laigin.

## Referanser
Verdal flyplass

**Verdal flyplass** var en flyplass som lå på den flate øra på Rinnleiret i Verdal.

Lenge før krigen planla Hærens Flyvevåben å flytte hele Trøndelag Flyveavdeling hit og legge ned driften på Værnes, men denne planen ble oppgitt. Tyskerne benyttet plassen en del under krigen og bygde bl.a. en voll for å hindre flomskader. Etter krigen ble flyplassen brukt av Luftforsvarets flygeskole til ca. 1985. De siste årene var det Verdal Flyklubb som benyttet plassen. De reiste en hangar med klubbrom på dugnad. Blant annet er det blitt holdt seilflykurs ved flyplassen. Flystripen var på 750&nbsp;×&nbsp;30 meter med gressdekke. Vollen som tyskerne bygde er nå ødelagt, og plassen var meget utsatt for flomvannet.

Flystripen er idag pløyd opp og brukes som åker. Hangaren ble kjøpt opp og overtatt av VK Entreprenør. Natt til 6. september 2019 klokken 00:50 brant hangaren (det eneste som var igjen av flyplassen) ned til grunnen. Det ble senere bygget et nytt industribygg der hangaren sto, også eid av VK Entreprenør.

## Referanser


## Litteratur
*
Insert (SQL)

**<code>INSERT</code>** er et SQL-uttrykk som legger til rader i en tabell i en relasjonell database. En `INSERT`-setning kan kun sette inn data i én tabell.

## Syntaks
`INSERT`-spørringer består av spesifikasjonene `INSERT INTO` og `VALUES`. `INSERT INTO` bestemmer hvilken tabell og hvilke kolonner verdiene skal settes inn i, og `VALUES` spesifiserer verdiene som skal settes inn.

For å sette inn verdier i alle kolonnene, benyttes en slik spørring:

```sql
INSERT INTO tabell
VALUES
	(
		"Verdi 1 i rad 1",
		"Verdi 2 i rad 1",
		"Verdi 3 i rad 1"
	),
	(
		"Verdi 1 i rad 2",
		"Verdi 2 i rad 2",
		"Verdi 3 i rad 2"
	),
	(
		"Verdi 1 i rad 3",
		"Verdi 2 i rad 3",
		"Verdi 3 i rad 3"
	)
```


For å sette inn verdier i noen av kolonnene, benyttes en slik spørring:

```sql
INSERT INTO tabell (
	kolonne1,
	kolonne3
)
VALUES
	(
		"Verdi 1 i rad 1",
		"Verdi 3 i rad 1"
	),
	(
		"Verdi 1 i rad 2",
		"Verdi 3 i rad 2"
	),
	(
		"Verdi 1 i rad 3",
		"Verdi 3 i rad 3"
	)
```


Antallet kolonner og verdier må være det samme. Hvis en kolonne ikke er spesifisert, vil en forhåndsdefinert verdi for kolonnen bli benyttet. Verdiene spesifisert av `INSERT`-utsagnet må tilfredsstille alle begrensningene for tabellen, for eksempel primærnøkler eller NOT NULL-begrensninger. Hvis en syntaksfeil oppstår, eller noen av begrensningene er brutt, vil ikke den nye raden legges til i tabellen og en feilmelding vil bli returnert.

En `INSERT`-spørring kan også brukes til å hente ut data fra andre tabeller, endre det hvis ønskelig, og sette det inn i en ny tabell. Dette kan gjøres ved hjelp av en enkelt spørring som ikke involverer noen mellomprosessering i klientapplikasjonen. En nøstet `[[Select (SQL)|SELECT]]`-spørring brukes i stedet for `VALUES`. Den nøstede spørringen kan inneholde `[[Join (SQL)|JOIN]]`, funksjonskall, og kan referere til den samme tabellen som data skal settes inn i.

```sql
INSERT INTO tabell2
SELECT *
FROM tabell1
WHERE kolonne IN ("Verdi1", "Verdi2")
```

`[[Select (SQL)|SELECT]]`-uttrykket produserer en midlertidig tabell, og skjemaet til den midlertidige tabellen må være likt skjemaet i tabellen som skal motta data.

## Eksempel
Tabellen *telefonbok* ser slik ut:

Denne spørringen blir sendt:

```sql
INSERT INTO telefonbok (
	fornavn,
	etternavn,
	telefonnummer
)
VALUES
	(
		"Jens",
		"Jensen",
		11223344
	),
	(
		"Kari",
		"Nordmann",
		99887766
	)
```

Tabellen ser da slik ut:
Bernt Vestre

**Bernt Vestre** (født 21. august 1927 i Haugesund, død 1. september 2002) var en norsk filosof, skjønnlitterær forfatter og oversetter.

Etter å ha arbeidet som sjømann og journalist, begynte Vestre å studere. Han debuterte skjønnlitterært i 1957 med romanen *På sporet av en sti*. I 1959 ble han magister i idéhistorie, og fikk etter hvert stilling som førsteamanuensis i filosofi ved Universitetet i Oslo. I 1976 tok han doktorgrad på en avhandling om David Hume og skeptisisme.

Vestre skrev en rekke skjønn- og faglitterære verker.

Han var medlem i Det Norske Akademi for Språk og Litteratur.

## Referanser
Lesund

**Lesund** er ei bygd på Lesundøya i Aure kommune i Møre og Romsdal.

Lesund gård var en av de eldste gårdsbosettingene i Aure (eldre jernalder), og strakte seg sannsynligvis over hele Lesundøya og Grisvågøya. Lesund gård var modergård (opprinnelsesgård) både for Åkvik, Melland og Kalland. På Lesund var det i 1657 5 hester, 26 storfe og 11 geiter. Åkvik var handelssted fra 1870-tallet. Folketallet på Lesund var i 1801 på 26 personer, og i 1875 på 68 personer fordelt på 10 husstander.

Innbyggertallet i Lesund grunnkrets siden 2000:

## Referanser




## Se også
* *[[Grunnkretser i Aure kommune]]*
Jan Bang

**Jan Bang** (født 1968) er en norsk musiker og plateprodusent.

Med Erik Honoré har han spilt i «Woodlands» (EP, 1988) og gitt ut to plater (2000, 2001).  Han har også bidratt på utgivelser med Bertine Zetlitz, Bel Canto og D'Sound, samt skrevet musikk til filmen *Ballen i øyet* (2000).  Han har også spilt med Dhafer Youssef. Sammen med musikerkollega Erik Honoré etablerte han Punkt-festivalen i 2005. 

Han ble nominert til Spellemannprisen 1998 i klassen dance for *Pop Killer*. Sangen «Theme from Shower Show» var den mest spilte norske låta på radio i mars 1998. I 2004 fikk han Gammleng-prisen i klassen studio. Sammen med Arve Henriksen og Erik Honoré vant han Kanonprisen 2009 i klassen beste filmmusikk for musikken til *[[Jakten på hukommelsen]]*. Han ble også nominert i samme klasse til Kanonprisen 2013 for musikken til *[[Victoria (2013)|Victoria]]* med Erik Honoré, Gaute Storaas og Arve Henriksen. Sammen med Arve Henriksen, Eivind Aarset og Jez riley French ble han nominert til Spellemannprisen 2018 i klassen Tonos komponistpris for *The Height of the Reeds*.

## Utgivelser
* Med Erik Honoré:  *Going nine ways from wednesday* (Pan m Records, 2001) med Nils Christian Moe-Repstad og Anne Marie Almedal
* Med Erik Honoré:  *Birth wish* (Pan m Records, 2000) med bidrag fra Arve Henriksen og Christian Wallumrød
* *Pop Killer* (Virgin Records, 1998) med Nils Petter Molvær, Arild Andersen og Bugge Wesseltoft
* *Frozen feelings* (CBS Records, 1989) med Morten Harket og Sidsel Endresen
* *The Height of the Reeds* (Rune Grammofon, 2018) med Arve Henriksen, Eivind Aarset og Jez riley French

## Referanser

## Eksterne lenker
*
Dumpster

**Dumpster** er et amerikansk registrert varemerke på avfallscontainere og søppelkasser. Navnet kommer fra Dempster-Dumpster, et system for å mekanisk laste innholdet av standardiserte containere i søppelbiler, som ble tatt patent på av selskapet Dempster Brothers, Inc. i 1930-årene.
Eriksons psykososiale stadier

**Eriksons psykososiale stadier**, også kalt **Eriksons åtte aldre**, **E. H. Eriksons åtte aldre**, **menneskets åtte aldre** og annet, på engelsk *Erikson's stages of psychosocial development*, er en av de mest kjente teoriene for barns og voksnes utviklingspsykologi. Teorien beskriver utviklingen av menneskets personlighet fra fødsel til alderdom i åtte psykososiale trinn, hvert med sine karakteristiske konflikter og behov. Opphavsmannen, den tysk-amerikanske psykoanalytikeren Erik Homburger Erikson (1902–1994), var mest opptatt av den sosio-emosjonelle utviklingen hos mennesket. Dette vil si at han særlig studerte barns følelsesmessige (emosjonelle) utvikling i sampill med omgivelsene (den sosiale utvikling). Teorien ble utviklet på 1950-tallet.

Eriksons åtte aldre beskriver menneskets personlighet i disse åtte psykososiale utviklingsstadiene: 
# **0-1½ år**:  Grunnleggende tillit eller mistillit
#**1½-2år-3 år**: Selvstendighet eller tvil
#**3-6 år**: Initiativ eller skyldfølelse
#**6-12 år**: Arbeidslyst eller mindreverdighet
#**Ungdomstid**: Identitet eller rolleforvirring
#**Unge voksne**: Intimitet eller isolasjon
#**Voksne**: Utvikling eller stagnasjon
#**Alderdom**: Integritet eller fortvilelse

Teorien snakker blant annet om konflikter, restitusjon og identitetskrise, et begrep som først ble brukt av Erikson. Behov kan defineres som noe individet trenger for å overleve og for å utvikle seg som et menneske. Skal vi forstå utvikling, må vi derfor vite noe om de behovene som er drivkraftene for at mennesket utvikler seg.

## Se også
*Maslows Behovsteori (http://commons.wikimedia.org/wiki/Image:Maslows_behovsteori.JPG)
Bekjennelseslitteratur

**Bekjennelseslitteratur** er svært personlige og intime selvbiografiske verk. Det er en undersjanger av selvbiografien, der forfatteren går inn for å fortelle det intime, uanstendige, ulovlige og så videre. Selvbiografier kan brukes til skryt for å skape seg et godt ettermæle, men de kan også brukes til å offentliggjøre anfektelser og komme med syndsbekjennelser. I motsetning til i tradisjonelle selvbiografier er det i bekjennelseslitteraturen en åpenhet helt ned i sjelens avgrunner. Denne litteraturen er ofte sjokkerende, og det hender den blir forbudt i sin samtid. 

Teksten er avsløringsorientert og kan lage skandaler. Forfatteren framstår som modig, men kanskje også hjerteløs overfor noen av dem som omtales. Bekjennelsesforfatterne bruker skrivingen til å komme seg mentalt løs fra fortiden og fra sin oftest dårlige samvittighet. De er ærlige inntil selvplageri. Bører kastes av ved å beskrives. Skrivingen og offentliggjøringen fungerer som en botsgang. 

I bekjennelseslitteraturen er det ofte interessant å oppleve hvordan fortidens hendelser omtolkes i ettertidens lys: Noe som alle trodde var tilfeldig, avsløres som nøye planlagt, altruistiske handlinger avsløres som egoistiske og noe tilsynelatende uviktig omtolkes til å bli svært viktig. 

Katolske skriftemål og andre samtaler innen kirken som institusjon har av og til også resultert i at synderen har bekjent sin brøde offentlig og gjort bot. I vår tid har «tilgi meg»-programmer på såkalt «søppel-TV» en lignende funksjon som bekjennelseslitteraturen. 

Det finnes også bekjennelsestekster på Internett. 

## Eksempler på bekjennelseslitteratur i bokmediet

*Augustin: *Bekjennelser* 
*Jean-Jacques Rousseau: *Bekjennelser* 
*Thomas DeQuincey: *Confessions of an English Opium Eater* 
*Arthur Rimbaud: *En tid i helvete* 
*Leo Tolstoj: *Skriftemål* 
*George Moore: *Confessions of a Young Man* 
*Hans Jæger: *Bekjendelser*
*Pamela Des Barres: *I'm With The Band: Confessions Of A Groupie*
*Lars Einar Engström: *En sexists bekännelser*
Brekkåsen skole

**Brekkåsen skole** er en barneskole i Melhus kommune i Trøndelag. Skolen ligger på Brekkåsen på Gimse, og ble tatt i bruk høsten 2006.

## Historie
I oktober 1998 ble det fattet vedtak om å planlegge en barneskole på Brekkåsen. I 2003 vedtok kommunestyre så å bygge ny skole og i desember 2004 vedtok de å bevilge penger til å starte bygginga. 

I august 2006 ble skolen tatt i bruk. Det første året var elevtallet 160, og allerede i 2008, da elevtallet var 222, passerte elevtallet de 200 elevene skolen er dimensjonert for. I 2011 hadde den 245 elever.

Marit Volden har vært virksomhetsleder ved skolen siden starten.

## Referanser


## Eksterne lenker
* Skolens hjemmeside
Europavei 90

**Europavei 90** går mellom Lisboa i Portugal og grensen mot Irak i Tyrkia. Veiens lengde er rundt 1330&nbsp;km.

Trasé fastlagt av UNECE: Lisboa – Madrid – Barcelona ... Mazara del Vallo – Palermo – Buonfornello Messina ... Reggio di Calabria – Metaponto – Taranto – Brindisi ... Igoumenitsa – Ioannina – Thessaloniki – Alexandropouli – Gelibolu ... Lapseki – Bursa – Ankara – Adana – Nusaybin – Habur – grensen til Irak

## Knutepunkter

}

|}

## Eksterne lenker
Faradays induksjonslov

**Faradays induksjonslov** er en lov innen fysikken, som omhandler induksjon i en elektrisk krets. Den sier at et magnetisk felt  som varierer med tiden, vil indusere en elektromotorisk spenning \mathcal{E} i kretsen som er gitt ved den matematiske ligningen

: \mathcal{E} = - {\partial t}

når integrasjonsflaten ligger fast i rommet. Det er ofte denne siste formen en møter på når en ser omtalt de fire Maxwells likninger.

## Se også
* Elektromagnetisk induksjon
* Magnetisk fluks
* Elektromotorisk spenning
* Lenz' lov

## Eksterne lenker

* «Faradays lov, Lenz' lov. Indusert ems og E-felt», videoforelesning fra Norges teknisk-naturvitenskapelige universitet (NTNU)
Studentting

Et **studentting** er en politisk forsamling i studentdemokratiet ved et universitet. Studenttinget er gjerne det høyeste organet i studentdemokratiet, med fakultetsvise studentråd under seg.
Spekkhugger (seilbåt)

**Spekkhugger** er en dansk, spissgattet seilbåt tegnet av den da unge Peter Bruun. Han har også tegnet andre seilbåter, alle spissgattede: Marsvin – 22' fra 1977, Grinde – 27' fra 1974 og Kaskelot – 34' fra 1972.

Spekkhuggeren er en entypebåt hvor det i Danmark fremdeles seiles Pokalserier og DM.

## Historie
Spekkhuggeren er den første båt Peter Bruun tegnet. Han tok utgangspunkt i Aage Utzons spissgattede seilbåter. Men bygde båten i det moderne 'glassfiber' og tegnet en kort finnekjøl og brøkdelsrigg i aluminium til båten.
Bruun var meget inspirert av havets dyr og gav båten navnet Spekkhugger. Inspirasjonen går igjen i båtens design, med runde former og en kjølform som er sterkt inspirert av delfiners svømmefinner.
I 2005 ble produksjonen av Spekkhugger gjenopptatt i Sverige av Fred Holmberg & Co AB.

## Konstruksjon
Skroget er bygget i GAP, mens dekket er bygget i balsasandwich GAP. Skroget ble kledt med 5&nbsp;mm kork for isolasjon og finish, men båten fremstår som noe uferdig under dekk. Masten går gjennom dekket og støttes av et sett vinklete salingshorn og et sett undervant. Storseilet har hurtigrev, men kan i tillegg reves på rullebomen. Seilet berges også ved at det rulles inn på bommen.
Kjølen er støpt i jern og er montert med syrefaste bolter til skroget, som er forsterket med flere tverrgående bunnstokker. Roret er montert på et lite skjegg. Opprinnelig var skjegget ganske langt, men ble endret for å bedre manøvreringsegenskapene. Siden Spekkhugger er en entypebåt har de fleste båter idag det nye skjegget.

## Seilegenskaper
Da Spekkhugger har en meget stor kjølvektandel, kan den også ha mye seil. Og det har den med 40,4&nbsp;m² på kryss til 2280&nbsp;kg. Da båten også er tegnet med liten våt overflate er det få båter som seiler fra den i meget svake vinder – uansett størrelse.
Pga skrogformen kan den ikke komme opp i plan, nesten uansett vær, og denne dårlige egenskap er så utpreget at den kalles *ubåten*. Imidlertid gjør formen og kjølvekten også at båten klarer seg bra i hardt vær, slik at båten blir en allværsbåt.

## Innredning
Båten ble laget i tre utgaver: Racing, Family og Dinette. Racingutgaven kjennes ved den lange cockpiten og korte, firkantede hytte. Familiy- og Dinette-utgavene ser utvendig like ut med kortere cockpit og lengre, bredere og høyere, avrundet overbygg. Under dekk skiller de seg i innredningen. Family har langsgående benker og bysse plassert midt i båten, mens Dinette har en dinetteløsning.

## Eksterne lenker
* Dansk Spækhuggerklub 
* Svensk Späkhuggerside
Antonio

**Antonio** er en opprinnelig spansk og italiensk variant av mannsnavnet Anton som er avledet av det romerske slektsnavnet *Antonius*. Navnet stammer muligens fra det greske ordet *ánthos*, «blomster».

## Utbredelse
*Antonio* var et svært vanlig navn i Firenze i 1427.

*Antonio* har vært et populært navn i USA i 1900- til 1920-årene og igjen fra 1950-årene og hadde en popularitetstopp med 0,3% i 1997.

*Antonio* er i dag et svært vanlig mannsnavn i blant annet i Portugal, Spania, Italia og flere land i Sør-Amerika og Afrika. 

|}

## Navnedag
*Antonio* har navnedag i flere land, oftest 17. januar, men har ikke noen norsk navnedag.

## Kjente personer med navnet
Personene i listen er ordnet kronologisk etter fødselsår.
* Antonio Vivaldi (1678–1741), italiensk komponist
* Antonio Bibalo (1922–2008), norsk pianist og komponist
* Antonio Banderas (1960–), spansk skuespiller

## Se også
* San Antonio – by i den amerikanske delstaten Texas

## Referanser


## Eksterne lenker
*
Caridae

* *[[Caenominurus]]*
* *[[Car]]*
* *[[Carodes]]*
* *[[Chilecar]]*

**Caridae** er en liten familie av biller i gruppen snutebiller (Curculionoidea) som bare finnes på den sørlige halvkulen. De hører til gruppen av snutebiller med rette, ikke knebøyde, antenner. Artene lever på busker og trær i sypressfamilien (Cupressaceae). Navnet Caridae brukes også om en gruppe av reker.
## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **Caridae** Thompson, 1992
****** Slekten †*[[Auletomacer]]* Zherikhin, 1993
****** Slekten †*[[Baltocar]]* Kuschel, 1992 - 6 fossile arter
****** Slekten *[[Caenominurus]]* Voss, 1965
****** Slekten *[[Car (bille)|Car]]* Blackburn, 1897 - 5 arter, Australia
****** Slekten *[[Carodes]]* Zimmerman, 1994 - én art, Australia
****** Slekten *[[Chilecar]]* Kuschel, 1992 - én art, Chile
****** Slekten †*[[Cretocar]]* Gratshev & Zherikhin, 2000 - én fossil art
****** Slekten †*[[Emanrhynchus]]* Zherikhin, 1993 - én fossil art, Øst-Asia 
****** Slekten †*[[Mesophyletis]]* Poinar, 2006 - én fossil art

## Eksterne lenker
*
M2 Browning

**M2 Browning** er en mitraljøse (på trefot eller fastmontering) kamret for 12,7 x 99 mm NATO.

## Design og utvikling
Den ble designet i 1918 av John Moses Browning. Bakgrunnen for designet var maskingeværet Browning M1919, men M2 bruker et større kaliber (12.7 mm kontra 7.62 mm) og har lavere skuddtakt, 485–635 skudd i minuttet. M2 er luftkjølt og bruker et løp med stor overflate for å kjøle ned våpenet under skyting, noe som gir våpenet en vekt på 55 kilo.

M2 kom i det amerikanske forsvaret i 1920-årene og ble standard tungt maskingevær for USA og Storbritannia under andre verdenskrig.

## AN/M2 for fly
En egen versjon, **Browing AN/M2** ble utviklet for bruk i fly. Denne hadde en skuddtakt på 750-850 skudd i minuttet, og ble benyttet i blant andre P-51 Mustang og senere utgaver av Supermarine Spitfire. I mangel av en egnet maskinkanon (se Hispano 20 mm maskinkanon) ble M2 benyttet som bevæpning for fly til og med Koreakrigen.

## Etterkrigstiden
Etter krigen var det store mengder M2-maskingevær tilgjengelig, og den ble tatt i bruk som tungt maskingevær av mange Nato-land og andre nasjoner med tilknytning til USA. M2-maskingevær er slitesterke og velbygde og mange av de som tjenestegjør i hærer verden over ble bygget under andre verdenskrig. 

## Norge
M2 Browning er i tjeneste i Norges forsvar som **12,7 mm mitraljøse HPS**, og har vært i bruk siden 1940-årene.

I 2019 opplyste Forsvarsmateriell at de har inngått en sjuårig rammeavtale med U.S. Ordnance for kjøp av nye mitraljøser, der første avrop er på tusen våpen. Totalt kan det bli behov for rundt  våpen. Det er også inngått en 15-årig avtale om reservedeler, verktøy og lignende.

De nye mitraljøsene vil få betegnelsen M2A2N. En av forskjellene på nye og gamle våpen er at de gamle skyter med åpent sluttstykke. Det vil si at sluttstykket automatisk hektes opp i bakre stilling når avtrekkeren slippes. Hensikten er å unngå at en skarp patron blir liggende i et varmt kammer, noe som kan skje dersom det er skutt mye. I verste fall kan sprengstoffet i prosjektilet omsettes eller kruttet antennes, og man får det som gjerne kalles «cook-off».

Dette vil man unngå på de nye våpnene med drilling og nye ildhåndgrep. Da tar man et ladegrep dersom man vet at det ikke skal skytes mer på en stund. 

En annen forskjell er flammedemperen som avgir betydelig mindre lysglimt. Redusert signatur betyr redusert risiko for å stikke seg ut som et mål fienden vil prioritere å angripe.

Utskiftingen av våpen var planlagt til 2020.

## Se også
* Liste over maskingeværer

## Referanser


## Eksterne lenker
*
Veipunkt

Et **veipunkt** er et fysisk referansepunkt brukt for navigasjon og er et sett med koordinater som angir et fysisk punkt. Veipunktet er og kjent som et rutepunkt, og ved navigering - for eksempel i luften og på havet - trekkes det opp spesielle linjer mellom veipunktene. Disse kalles gjerne veilinjer (på engelsk kjent som waylines), der avstanden mellom veipunktene anføres, samt der det er aktuelt, en anført kompasskurs.  

For navigasjon på jorden er disse koordinatene normalt lengdegrad og breddegrad og noen ganger også høyde (særlig innen flynavigasjon). Veipunkter ble først vanlig for navigasjon for folk flest etter at avanserte navigasjonssystemer ble innført, som Global Positioning System (GPS) og enkelte andre typer radionavigasjon. Veipunkter på jordoverflaten er normalt definert i to dimensjoner (f.eks. lengdegrad og breddegrad), mens veipunkter brukt i jordens atmosfære or i det ytre rom er definert i minst tre dimensioner. I noen tilfeller brukes tid som en dimensjon. I det tilfellet er de øvrige dimensjonene romdimensjoner, som angir *hvor* fartøyet skal befinne seg, mens tidsdimensjonen angir *når* fartøyet skal befinne seg der.

Selv om begrepet *veipunkt* er blitt vanlig først de seneste årene, har selve konseptet i alle henseende bortsett fra i navnet eksistert så lenge mennesker har navigert. Veipunkter har tradisjonelt vært knyttet til landemerker som stenformasjoner, kilder, oaser, fjell, bygninger, vannveier osv. Slike veipunkter brukes fremdeles idag, men ofte er veipunkter knyttet til fysiske innretninger laget spesielt for navigasjon, som radiofyr, bøyer, satellitter osv.
Eddie Meduza

**Eddie Meduza**, egentlig *Errol Leonard Norstedt* (1948–2002) var en svensk musiker, komponist, låtskriver og sanger.

## Liv og virke
### Bakgrunn
Norstedt ble født i Varberg i Hallands län, men vokste opp i Traryd i Småland. Barndommen hans var hard, og familien flyttet ofte. Innen Norstedt fylte 13 år hadde han bodd på 30 forskjellige steder. Han ble mobbet på skolen og mishandlet av sin stefar.

### Musiker
Norstedt har spilt inn over 1400 sanger, og blir av mange omtalt som raggarkungen. I mange år ble Norstedts musikk spredt først og fremst på kassett, solgt gjennom avisreklamer fra hans eget foretak Osadal AB.

Norstedt jobbet i hovedsak innenfor rockabilly sjangeren. Mange av sangene omhandlet alkohol, kvinner og biler. Andre sanger var politisk orienterte, gjerne ironiske, og rettet mot det svenske sosialdemokratiet. Bortsett fra aliaset Eddie Meduza brukte Norstedt også aliaset E. Hitler. Under dette navnet spilte han inn mer seksuelt eksplisitt materiale. Det er ofte dette materialet som Norstedt huskes best for, men i tillegg til politisk orientert materiale gjorde Norstedt også en mengde innspillinger av "seriøse" rockabillysanger med 50-talls sound i sitt eget lydstudio. Han behersket en rekke instrumenter, og på mange innspillinger hadde han spilt inn og mikset samtlige instrumenter på låtene selv.

Norstedt var av ledende skikkelser i svensk musikkbransje betraktet som et stort musikalsk talent, men på grunn av sine til tider svært provoserende tekster så ble han av mange sett på som en riksdåre og fikk sjelden sitt materiale spilt på radio. Han fikk ofte dårlig kritikk fra pressen, spesielt fra Expressen-journalist Mats Olsson, noe han gjerne svarte på med å skrive enda frekkere sanger som *Kuken står på Mats Olsson*, *Mats Olsson är en jävla bög* og *Mats Olsson runkar kuken*. Nordstedt skal angivelig ha sagt at uansett hva han gjorde var det aldri godt nok for kritikerne.

Han ga i løpet av sin karriere ut om lag 30 CD-er og et 50-talls kassetter.

### Kritikk
Eddie Meduza har blitt kritisert for å lage sanger med temaer som var upassende (f.eks. sangen hans «Jag bara runkar» som førte til at han ble utestengt fra store aviser som Aftonbladet.

## Referanser


## Eksterne lenker
* 
* 
*
Simpsons (sesong 1)

Den første sesongen av **[[The Simpsons]]** ble vist først mellom desember 1989 og mai 1990. Sesongen ble gitt ut på DVD den 25. september 2001. Det er også den eneste sesongen som ikke har en Treehouse of Horror-episode.

## Liste over episoder
13 episoder.
Asylsenter

Et **asylsenter** er et frivillig botilbud til asylsøkere som kommer til Danmark, det vil si utenlandske personer som selv ber om beskyttelse som flyktninger. For de som har fått oppholdstillatelse og skal bosette seg i en kommune, begynner integreringen til det danske samfunnet mens de oppholder seg i asylsenteret. Ellers er det aktivitetstilbud til alle beboere. Mange asylsøkere finner seg andre bosteder på egen hånd.

Det er Udlændingeservices oppgave å sørge for denne innkvarteringen. Oppgaven løses i samarbeid med en rekke operatører, som står for den daglige driften av asylsentrene. De fleste sentrene drives av Dansk Røde Kors. Dessuten driver Thisted kommune og Jammerbugt kommune hver et senter. Sentrene er kategorisert som henholdsvis *oppholdssenter*, *mottaks-/utsendelsessenter*, *kvinnesenter*, *barneinnkvartering* og *omsorgssenter*. På de to mottaks-/utsendelsessentrene, Center Sandholm i Allerød kommune og Center Avnstrup i Hvalsø kommune, bor det som hovedregel asylsøkere som ikke samarbeider med politiet om utreise etter at de har fått endelig avslag på søknad om oppholdstillatelse i Danmark og har overskredet fristen for utreise.

## Referanser


## Se også
* Asylmottak
Sweden Rock Festival

**Sweden Rock Festival** er en heavy metal og hard rock-festival i Norje, Sølvesborg, i Sverige. Hvert år er det mange kjente og ukjente band som opptrer her. Festivalen avholdes i juni hvert år. Det er ca.  besøkende hvert år. Festivalen går over fire dager.
Jesus (navn)

**Jesus** er et opprinnelig latinsk mannsnavn. Det er dannet av det greske navnet *Iesoús* som igjen er dannet av det hebraiske *Jeshúa* som betyr «Gud frelser». En navnebærer er Jesus Kristus, den sentrale figuren i kristendommen, ansett som Guds sønn og verdens frelser av kristne. Navnet Jesus brukes i flere land også av kvinner som en religiøs eller kulturell dedikasjon.

## Etymologi

Navnet Jesus avledes fra latinske *Iesus*, en translitterasjon av det greske *Ἰησοῦς*, *Iesous*. Den greske formen er en gjengivelse av det hebraiske ישוע, (*[[Josva (navn)|Jeshua]]*), en variant av det tidligere navnet *יהושע*, (*[[Jehoshua (navn)|Jehoshu'a]]*), på norsk «Josva».  
Navnet יְהוֹשֻׁעַ (*Yehoshuaʿ*) betyr «Jahve er frelse», og er dannet av røttene יְהוֹ (*yeho*), som refererer til den jødiske guden Jahve, og יָשַׁע (*yashaʿ*) som betyr «å redde». Jesus' etymologi i Det nye testamentes kontekst gis generelt som «Jahve er frelse».

## Utbredelse
Navnet Jeshua later til å ha vært i bruk i Judea i tiden rundt Jesu fødsel. Historikeren Flavius Josefus' verker fra det 1. århundre, forfattet på koinegresk – samme språk som Det nye testamentes, – refererer til minst tjue forskjellige personer ved navn «Jesus» (dvs. *Ἰησοῦς*).

En vanlig jøde på Jesu tid hadde kun ett navn, av og til supplert med et patronymikon eller vedkommendes hjemby. Derfor blir Jesus i Det nye testamente omtalt som «Jesus fra Nasaret» (). Jesu naboer i Nasaret omtaler ham som «tømmermannen, sønn av Maria og bror til Jakob, Joses, Judas og Simon» (), «tømmermannens sønn» (), eller «Josefs sønn» (). I Johannesevangeliet refererer disippelen Filip til ham som «Jesus fra Nasaret, Josefs sønn» ().

*Jesus* har vært et populært navn i USA siden 1960-årene og hadde en popularitetstopp med 0.3% i 2001.

Jesús eller Jesus er i dag et svært vanlig mannsnavn i flere spansktalende land, blant annet Peru, Mexico, Colombia og Venezuela. Navnet er også vanlig i Spania, Angola og Filippinene.

|}

### Jesus som kvinnenavn
I Spania og flere andre land er Jesús også nokså vanlig som kvinnenavn, siden det i enkelte katolske kulturer er det vanlig å bruke religiøse navn uavhengig av kjønn, som en form for dedikasjon til helgener eller figurer fra Bibelen. Over 150&nbsp;000 kvinner i Spania har Jesús som et av sine fornavn.

|}

## Kjente personer med navnet

Personene i listen er ordnet kronologisk etter fødselsår.
### Menn
* Jesus Kristus (ca. 4 fvt–ca. 30 evt), jødisk religiøs leder og Guds sønn ifølge Det nye testamente
* Jesus bar Abbas, kjent som Barabbas, forbryter løslatt av Pontius Pilatus fremfor Jesus Kristus
* Jesús Enrique Helguera (1910–1971), meksikansk kunstner
* Jesús Franco (1930–2013), spansk filmregissør og komponist
* Jesus Morente (født 1971), spansk flamencogitarist
* Jesús R. Castro (født 1976), puertoricansk sosialaktivist
* Jesús Navas (født 1985), spansk fotballspiller
* Jesús Aguilar (født 1990), venezuelansk baseballspiller
* Jesús Corona (født 1993), meksikansk fotballspiller
### Kvinner
* María Jesús Montero (født 1966), spansk politiker

## Referanser


## Eksterne lenker
*
Lem

**Lem** kan vise til:

* Lem – en kroppsdel som er festet til en kropp 
* Suffikset -lem (som i fattiglem, medlem osv.) har tilsvarende knytning til en gruppe personer, et enkeltindivid tilhørende den spesifiserte gruppen.
* LEM – Amerikansk forkortelse for Lunar Excursion Module - betegnelse på månelandingsfartøyet som ble brukt på Apollo-ferdene. 
* Lem – en by i Danmark.
* *Lem* – en figur i Axel Jensens roman Epp.
* Lem – også dørlem (dørblad), fallem eller ei større luke (se dør).

## Personer
* Lem (slekt) – norsk slekt av belgisk opphav
* Steinar Lem – norsk miljøverner
* Stanisław Lem – polsk forfatter
* Hans Lem – norsk idrettsmann (sommer-OL 1908)
Vincent Harris

**Vincent Harris** (født 26. juni 1876 i Devonport, England, død 1. august 1971 i Bath) var en engelsk arkitekt. Han er kjent for å ha tegnet mange betydningsfulle offentlige bygninger.

## Tegnede byggverk
* *Manchesters hovedbibliotek*
* *Manchesters rådhus*
* Ministry of Defence Main Building
* *Sheffields rådshus*
* *Folkets Hus i Leeds*
* *Nottinghams kommunehus*
* *Glamorgans kommunehus*

## Priser (utvalg)
* 1951 – Royal Gold Medal

## Referanser
Headrow

**Headrow** er en av hovedgatene i Leeds. Den går i øst-vestlig retning gjemnom de sentrale delene av byen, rett nord for shoppingkvartalet. Gata er en av Leeds' eldste gater. Den ble sist rustet opp på 1920-tallet.
Våtmark

**Våtmark** eller **våtmarksområde** defineres på forskjellige måter, men kan i hovedsak hevdes å være mark der det finnes vann nær overflaten gjennom hele eller store deler av året. Områder med en vanndybde på mer enn seks meter regnes generelt ikke som våtmark. Større våtmarksområder som omfatter adskilte, men sammenhengende våtmarker kalles gjerne et **våtmarkssystem**. I så måte er Pantanal () i Sør-Amerika verdens største våtmarkssystem.

Våtmark omfatter fjære- og gruntvannsområder, strandsoner, næringsrike vann, sumpområder, deltaområder, fuktenger og myrer med mer. Våtmarksområdene er blant de biologisk mest produktive områdene i verden, og de bidrar til å skape et variert landskapsbilde og til å øke opplevelsesrikdommen i naturen, og mange er viktige rekreasjonsområder. Våtmarker har ofte en rik flora og fauna, og mange plante-, insekt- og fuglearter er helt avhengige av disse naturtypene for å klare seg. Dessuten har våtmarksområder ofte stor kapasitet til å lagre vann, noe som bidrar til å jevne ut flomtopper. Vannet kan være både fersk-, brakk- eller saltvann. 
 
Våtmarkene er av de mest truede naturtypene vi har. De er utsatt for en rekke forskjellige inngrep som for eksempel gjenfylling, neddemming, drenering og søppelfylling.

I de fleste tilfeller kan vegetasjonen brukes for å skille våtmark fra annen mark. Minst halvparten av vegetasjonen skal være hydrofil, det vil si fuktighetselskende.

I tilknytning til våtmark finnes det ofte strandenger. De er etter definisjonen ikke våtmarker, men dette er også en artsrik og truet naturtype. Der en våtmark er vernet er derfor ofte nærliggende strandenger tatt med i verneområdet.

Wetlands International er en verdensomspennende organisasjon med fokus på bevare vannfugler og våtmarksområder.

Direktoratet for Naturforvaltning (DN) har opprettet fem nasjonale våtmarkssentre, de er Oslo Våtmarkssenter (Oslo), Nordre Øyeren Våtmarkssenter (Akershus), Jæren Våtmarkssenter (Rogaland), Holmen Våtmarkssenter (Vestfold) og Ørland Våtmarkssenter (Trøndelag).

## Ulike typer våtmark
Hovedinndelingen av våtmarker i typer er basert på vannets opphav, og om marken er torvdannende eller ikke.

Følgende typer våtmark har egen artikler:

* Mudderflate
* Myr
* Sump
* Sumpskogsmark
* Meander (også kalt kroksjø)
* Marsk

## Se også
* Mark
* Ramsarområde
* Verneområde

## Eksterne lenker
* 
* Miljøstatus i Norge: Våtmarker 
* Miljolare.no: Våtmark og myr – dei mest truga naturtypane våre
Rosenvilde videregående skole

**Rosenvilde videregående skole** er en videregående skole på Kolsås i Bærum kommune i Akershus fylke. Skolen har ca. 940 elever og rundt 110 ansatte. Skolen ligger med god utsikt til Kolsåstoppen og har nær beliggenhet til Kolsåstoppen naturreservat.

Skolen tilbyr studieretningene Studiespesialisering med og uten formgivingsfag, restaurant- og matfag, helse- og sosialfag og Medier og kommunikasjon. I tillegg har skolen påbyggingskurs i allmenne fag. Skolen kaller seg en kreativ og framtidsrettet skole, som bygger på solidaritet, utvikling og vekst, likeverd og respekt og tilhørighet og identitet.

## Rektorer
* Terje Bentzen (2014-, fra Bleiker videregående skole)

## Skolerevy
Rosenvilderevyen er en skolerevy ved skolen Etter forsøk på å få i gang en revy, blant annet på 1980-tallet, ble den første revyen spilt i 2001 med tittelen «Første gang».

* 2001: Første gang
* 2002: Kolsåsbanen
* 2003: Eksamensbyen 
* 2004: Skandale!
* 2005: Norge rundt
* 2006: Helt bak mål 
* 2007: Gundis Resturant & Bar 
* 2008: Makt! 
* 2009: Evig din 
* 2010: Tetris 
* 2011: Allemannseie 
* 2012: Det røde eplet 
* 2013: Bak kamera 
* 2014: Kongen av Mallorca
* 2015: Nesten perfekt 
* 2016: Sitte her eller ta med? 
* 2017: Helt ærlig? 
* 2018: Over grensa 
* 2025: Helt krise

## Referanser


## Eksterne lenker
* Skolens hjemmeside
Kropp (andre betydninger)

**Kropp(en)** har flere betydninger, eksempelvis:
* Et legeme
* *[[Kroppen (TV-program)]]*, en norsk TV-serie for barn som gikk på NRK i 1981
* *[[Kroppen (TV-serie 2007)]]*, en norsk TV-serie som gikk på NRK i 2007
* Et skrog, for eksempel en flykropp
* En kropp (matematikk), som er en mengde av «tall» hvor man kan utføre operasjonene addisjon, subtraksjon, multiplikasjon og divisjon

## Se også
* Body
Fergana

**Fergana** (eller **Ferghana**, **Farg'ona**) er en by i Ferganadalen i det østlige Usbekistan med 230&nbsp;000 innbyggere (2002). Den er hovedstad i provinsen Fergana (*Farg'ona viloyati* på usbekisk).

Byen ble grunnlagt av russerne på 1800-tallet som **Novij Margelan** (Новый Маргелан). Den fikk nytt navn i 1910, og het da i noen år **Skobelev** (Скобелев) etter den russiske generalen Mikhail Skobelev. Fergana fikk sitt nåværende navn i 1924 i samband med at området nå ble del av Sovjetunionen. Fergana har på 1900-tallet hatt store etniske konflikter.

## Eksterne lenker
*
Voronezj

**Voronezj** (russisk: Воро́неж) er en stor by i det sørvestlige Russland, mot grensen til Ukraina. Byen ligger elven Voronezj, tolv kilometer fra der hvor den elven renner ut i elven Don. Voronezj er det administrative senter i Voronezj oblast, og byen er et viktig jernbaneknutepunkt med forbindelse til Moskva, Rostov og Kyiv. 

Under andre verdenskrig ble det utkjempet et større slag ved byen, og deler av byen ble okkupert av tyske styrker.

Den 6. august 1955 inntraff Voronezj-ulykken, der ti norske kvinner omkom i en flystyrt ved byens flyplass.

## Demografi
Befolkningsutvikling:
:

## Referanser


## Eksterne lenker
*
Spekkhogger (andre betydninger)

**Spekkhogger** eller **spekkhugger** kan ha flere betydninger:

* Spekkhogger &ndash; en hval
* Spekkhugger (Seilbåt) &ndash; en seilbåt
* halvspekkhogger &ndash; en hval
Off the Wall

***Off the Wall*** er Michael Jacksons femte soloalbum og ble utgitt 5. august 1979 på Epic. Albumet var Jacksons gjennombrudd og han svarte kritikerne som hadde ment at hans karriere var over etter at han forlot Motown i 1975. Albumet har solgt 20 millioner på verdensbasis og fikk i 1995 7x platina av RIAA. I 2003 kom *Off the Wall* på 68.-plass på musikkmagasinet *[[Rolling Stone]]*s liste over «Tidenes 500 beste album».

Quincy Jones produserte albumet. Michael Jackson, Rod Temperton, Stevie Wonder og Paul McCartney sto for tekst og musikk. Albumet ble en suksess, også i Europa.
Albumet nådde 3.-plass på Billboards albumliste og tilbrakte 48 uker innenfor Topp 20. Albumet ble kåret til det beste R&B-albumet i USA 1980 og var det tredje mest solgte.
Allikevel var Jackson misfornøyd med kun en Grammy i 1980 (for «Don't Stop 'Til You Get Enough»). Han slo imidlertid sterkt tilbake med *[[Thriller (album)|Thriller]]* i 1984. I 2001 ble en Special Edition av albumet utgitt.

## Sporliste
#«Don't Stop 'Til You Get Enough» (Jackson) – 6:05
#«Rock with You» (Rod Temperton) – 3:40
#«Workin' Day and Night» (Jackson) – 5:14
#«Get on the Floor» (Jackson, Louis Johnson) – 4:39
#«Off the Wall» (Rod Temperton) – 4:06
#«Girlfriend» (McCartney) – 3:05
#«She's out of My Life» (Tom Bahler) – 3:38
#«I Can't Help It» (Susaye Greene-Bowne, Wonder) – 4:39
#«It's the Falling in Love» (David Foster, Carole Bayer Sager) – 3:48
#«Burn This Disco Out» (Rod Temperton) – 5:24

## Singler
*1979: «Don't Stop 'Til You Get Enough»
*1980: «Off the Wall»
*1980: «Rock with You»
*1980: «She's out of My Life»

## Personell
*Michael Jackson&nbsp;– vokal, bakgrunnsvokal, perkusjon
*Michael Boddicker&nbsp;– keyboard, synthesizere
*Greg Phillinganes&nbsp;– keyboard, synthesizere
*Steve Porcaro&nbsp;– keyboard, synthesizere
*George Duke&nbsp;– keyboard, synthesizere
*David Foster&nbsp;– keyboard, synthesizere
*Larry Carlton&nbsp;– gitar
*Marlo Henderson&nbsp;– gitar
*Wah Wah Watson&nbsp;– gitar
*David Williams&nbsp;– gitar
*Phil Upchurch&nbsp;– gitar
*Louis Johnson&nbsp;– bass
*Bobby Watson&nbsp;– bass
*John Robinson&nbsp;– trommer
*Gary Grant&nbsp;– trompet, flygelhorn
*Kim Hutchcroft&nbsp;– saksofon, tverrfløyte, trompet, flygelhorn
*Jerry Hey&nbsp;– trompet, flygelhorn
*Bill Reichenbach jr.&nbsp;– trombone
*Larry Williams&nbsp;– saksofon, fløyte
*Blåser- og strykerarrangementer av Jerry Hey, spilt av The Seawind Horns, Ben Wright og Johnny Mandel

## Referanser


## Eksterne lenker
* 
* Tekstene  på Lyrics007
Don’t Stop ’Til You Get Enough

«**Don't Stop 'Til You Get Enough**» er den første singelen fra Michael Jacksons album, *[[Off the Wall]]*, utgitt i 1979. Låta ble komponert og skrevet av Jackson i 1978. Quincy Jones var produsent. 20. februar 2006 ble låten nyutgitt som single, som en del av *[[Visionary - The Video Singles]]*.

## Fakta
Låta ble en god start på Jacksons karriere og føk til topps på Billboard Hot 100, der den lå i en uke. Den ble en hit også i Europa, og gikk til topps i Norge og Australia, på andreplass i Belgia og Danmark og lå høyt på listene i resten av Europa. 
Låta ga Jackson hans første Grammy, solgte 1 million kopier og fikk platina. 

## Musikkvideo
Musikkvideoen til låta hadde premiere i oktober 1979 og var laget av Nick Saxton. I videoen opptrer en smilende Jackson i smoking med diskolys i bakgrunnen. Videoen varer i 4min og 11sek. 

## Priser
*1980: Grammy for Best Male R&B Vocal Performance
*1980: American Music Award for "Favorite Soul/R&B Single"

## Eksterne lenker
* Teksten til låta
Rødt nytt

***Rødt nytt*** var en gratisavis som ble utgitt av det norske politiske partiet Rødt. Avisa utkom på det meste med 12 nummer i året. Den gikk både ut til avisas abonnenter og ble delt ut av partiets aktivister på gater og torg.

## Historie
Da Rød Valgallianse og Arbeidernes kommunistparti slo seg sammen og dannet partiet Rødt i mars 2007, ble avisa til AKP, *akp.no*, overtatt av det nye partiet og utgitt under navnet *Rødt nytt*. Tidligere partileder i AKP, Jorun Gulbrandsen, var redaktør for *akp.no* fra 2002 til 2007 og for Rødt nytt i perioden 2007–2010.

*akp.no* kom ut fra høsten 2002 med ti utgaver årlig på 8 eller 12 sider. Av opplaget på vel 6500 eksemplarer ble etter hvert 2300 distribuert til abonnenter, mens resten ble delt ut på gata.

*Rødt nytt* ble vedtatt nedlagt av Rødts landsmøte 2. mars 2025.

## Redaktører

Ansvarlig redaktør for *Rødt nytt* og *akp.no*:
* Jorun Gulbrandsen (2002–2010)
* Brage Aronsen (2010–; tidligere redaktør i Frontlinjer)

## Referanser


## Eksterne lenker
* Rødt nytt
* akp.no
Der falsche Ehemann

***Der falsche Ehemann*** (på norsk «Den falske ektemannen». Også kjent som *Der doppelte Moritz*) er en tysk filmkomedie fra 1931 regissert av Johannes Guter.

## Handling
Peter Hannemann er gift og er en ytterst søvnig person som eier en nesten bankerott sovemiddelfabrikk i Berlin.
Hans tvillingbror, ungkaren Paul, driver det lukrative vintersporthotellet «Helvetia». Han er Peters rake motsetning og er full av temperament. Millionæren Hardegg fra Buenos Aires ankommer med sin datter Ines, kjøper hotellet da det er fullt besatt og kaster ut Paul. Paul reiser til Berlin, men Ines er allerede forelsket i ham. Tallrike forviklinger følger.

## Roller
* Peter Hannemann/Paul Hannemann – Johannes Riemann
* Frau Ruth – Maria Paudler
* H. H. Hardegg fra Buenos Aires – Gustav Waldau
* Hardeggs datter Ines – Jessie Vihrog
* Fiolinvirtuos Maxim Tartakoff Tibor von Halmay
* Fru sekretær Schulze – Martha Ziegler
* Maharadsja  – Fritz Strehlein

## Sanger
* *Einmal wird Dein Herz mir gehören* – Musikk:  Norbert Glanzberg, Tekst: Gerd Karlick
* *Hasch' mich, mein Liebling, hasch' mich* Musikk: Norbert Glanzberg, Tekst: Gerd Karlick
Sang:  Comedian Harmonists

## Referanser


## Eksterne lenker
*